b'\n_START_ARTICLE_\nHermann von der Recke\n_START_PARAGRAPH_\nHermann von der Recke oli Liivi ordu r\xc3\xbc\xc3\xbctelvend 16. sajandil._NEWLINE_Hermanni vanemad olid Johann von der Recke von S\xc3\xbcmmern/Uentrop ja Rorich von der Mark. Tema vennad olid: Godert, kes oli samuti Liivi ordu liige, Evert ja Lorenz. Tema n\xc3\xb5bu oli Tallinna komtuur Johann von der Recke-S\xc3\xbcmmern._NEWLINE_Hermann v\xc3\xb5is juba 1519. aastal olla P\xc3\xb5ltsamaal drost. 1522. aastal on teda koos vend Godertiga mainitud lihtsalt orduvendadena, 1548. aastal on ta taas r\xc3\xbc\xc3\xbctelvennana nimetamist leidnud. Aastatel 1555\xe2\x80\x931556 oli ta Karksi ja Helme drost.'